PIB Headquarters
पीआईबी का कोविड-19 पर दैनिक बुलेटिन

- देश में पिछले पांच हफ्तों से स्वस्थ होने वाले मरीजों की संख्या नए मामलों से ज्यादा।
- पिछले 24 घंटों में 54,157 कोरोना मरीज स्वस्थ हुए जबकि 47,638 नए मामले आए।
- राष्ट्रीय रिकवरी दर सुधार के साथ 92.32 प्रतिशत पहुंची।
- कुल 5,20,773 एक्टिव मामले।
- प्रधानमंत्री ने कहा - महामारी के दौरान देशवासियों ने उत्तरदायित्व, करुणा, राष्ट्रीय एकता और नवाचार की शानदार भावना प्रदर्शित कि जिसके लिए भारतीय जाने जाते हैं।
- विश्वविद्यालय अनुदान आयोग ने कोविड-19 महामारी के कारण लगे लॉकडाउन के बाद विश्वविद्यालयों और कॉलेजों को खोलने के लिए दिशा-निर्देश जारी किए।
#Unite2FightCorona
#IndiaFightsCorona
पिछले पांच सप्ताहों में कोविड के नए मामलों से अधिक मरीजों का संक्रमण से मुक्त होना जारी, कोविड के संक्रमित मरीजों की संख्या में गिरावट जारी; आज इसकी संख्या 5.2 लाख है
पिछले 24 घंटों में देश में कोविड के नए मामले 50,000 से कम पाए गए हैं, जबकि प्रतिदिन संक्रमण से मुक्त होने वाले नए मरीजों की संख्या 54,000 से अधिक है। पिछले पांच सप्ताहों से प्रतिदिन कोविड के नए मामलों की तुलना में संक्रमण से मुक्त होने वाले नए मामलों की संख्या अधिक पाई गई है। पिछले 24 घंटों में कोविड के 54,157 मरीज संक्रमण से मुक्त हुए, जबकि फिलहाल इसके 47,638 नए मामलों की पुष्टि हुई। पिछले पांच सप्ताहों से औसत प्रतिदिन नए मामलों में लगातार कमी हो रही है। अक्टूबर के प्रथम सप्ताह में औसत प्रतिदिन 73,000 नए मामले दर्ज किए गए, जबकि औसत प्रतिदिन नए मामले घटकर 46,000 हो गए हैं। लगातार संक्रमण से मुक्त होने वाले नए मरीजों की संख्या के कारण संक्रमित मरीजों की संख्या में भी गिरावट दर्ज की जा रही है। आज संक्रमित मरीजों की कुल संख्या 5,20,773 है। संक्रमित मरीजों की संख्या देश में अब तक के कुल संक्रमित मरीजों की संख्या का केवल 6.19 प्रतिशत है। अधिक संख्या में संक्रमण से मुक्त होने वाले मरीजों के बल पर संक्रमित मरीजों की संख्या में लगातार कमी हो रही है। अब तक कुल 77,65,966 मरीज संक्रमण से मुक्त हुए हैं। संक्रमण से मुक्त मरीजों की संख्या और संक्रमित मरीजों की संख्या में लगभग 72.5 लाख  का अंतर है। राष्ट्रीय स्तर पर संक्रमण मुक्ति दर बढ़कर 92.32 प्रतिशत हो गई है। 10 राज्यों/केन्द्र शासित प्रदेशों में 80 प्रतिशत मरीज संक्रमण से मुक्त हुए हैं। महाराष्ट्र में एक दिन में 11,000 से अधिक मरीज संक्रमण से मुक्त हुए हैं, जो अधिकतम है। 10 राज्यों और केन्द्र शासित प्रदेशों से संक्रमण के 79 प्रतिशत नए मामलों का पता चला है। महाराष्ट्र में सर्वाधिक 10,000 से अधिक नए संक्रमण के मामले सामने आ रहे हैं, जबकि 9,000 से अधिक ऐसे मामलों के साथ केरल का दूसरा स्थान है। पिछले 24 घंटों में 670 मरीजों की मौत हुई है। इनमें से, 10 राज्यों/केन्द्र शासित प्रदेशों के लगभग 86 प्रतिशत मामले हैं। महाराष्ट्र से 38 प्रतिशत से अधिक नई मौतों  का पता चला है। दिल्ली का 66 नई मौतों के साथ दूसरा स्थान है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670552
प्रधानमंत्री ने वर्चुअल वैश्विक निवेशक गोलमेज की अध्यक्षता की
प्रधानमंत्री श्री नरेन्द्र मोदी ने आज वर्चुअल वैश्विक निवेशक गोलमेज सम्मेलन की अध्यक्षता की। प्रधानमंत्री ने कहा कि इस साल भारत ने जिस तरह बहादुरी से वैश्विक महामारी से लड़ाई की, दुनिया ने भारत के राष्ट्रीय चरित्र और भारत की वास्तविक ताकत को देखा है। उन्होंने कहा कि महामारी जिम्मेदारी की भावना, दया के भाव, राष्ट्रीय एकता और नवाचार के जोश जैसी खासियतों को बाहर लाने में सफल रही है, जिनके लिए भारतीय जाने जाते हैं। प्रधानमंत्री ने कहा कि भारत इस महामारी के दौरान वायरस से लड़ाई के साथ ही आर्थिक स्थायित्व सुनिश्चित करके उल्लेखनीय लचीलापन दिखाया है। उन्होंने इस लचीलेपन का श्रेय भारत में व्यवस्था की ताकत, लोगों के समर्थन और सरकारी नीतियों के स्थायित्व को दिया। प्रधानमंत्री ने कहा कि नए भारत का निर्माण हो रहा है, जो पुरानी परम्पराओं से मुक्त हो और आज भारत में बेहतरी के लिए बदलाव हो रहा है। उन्होंने कहा कि भारत को आत्मनिर्भर बनाना सिर्फ एक विजन नहीं है, बल्कि यह एक योजनाबद्ध आर्थिक रणनीति है। उन्होंने जोर देकर रहा है कि इस रणनीति का उद्देश्य भारत को वैश्विक विनिर्माण केन्द्र बनाने के लिए भारत के व्यवसायों की क्षमताओं और उसके कामगारों के कौशल का उपयोग करना है। श्री मोदी ने कहा कि इसका उद्देश्य नवाचार का वैश्विक केन्द्र बनाने में देश की प्रौद्योगिकी क्षमता का उपयोग करना और इसके व्यापक मानव संसाधनों व उनकी प्रतिभाओं के इस्तेमाल से वैश्विक विकास में योगदान देना है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670444
वर्चुअल ग्लोबल इंवेस्टर राउंडटेबल में पीएम के संबोधन का मूलपाठ
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670429
ईईपीसी इंडिया और एनआईडी ने कोविड-19 जैसी स्वास्थ्य चुनौतियों का सामना करने के उद्देश्य से चिकित्सा उपकरण उद्योग को बढ़ावा देने के लिए हाथ मिलाया
ईईपीसी इंडिया और नेशनल इंस्टीट्यूट ऑफ डिजाइन ने चिकित्सा उपकरणों के उद्योग के लिए डिजाइन और प्रौद्योगिकी को बढ़ावा देने और उन्नत करने के लिए हाथ मिलाया है, जिससे विशेषकर कोविड-19 महामारी से उत्पन्न स्थिति में देश के स्वास्थ्य क्षेत्र की उभरती जरूरतों को पूरा किया जा सके। सूक्ष्म, लघु एवं मध्यम उद्योग  मंत्रालय के अपर सचिव एवं विकास आयुक्त श्री डी. के. सिंह ने कहा कि एमएसएमई मंत्रालय ने एक विशेष सरकारी योजना के तहत नवीन और बेहतर डिजाइनों को क्रियान्वयन स्तर तक ले जाने के उद्देश्य से स्वास्थ्य क्षेत्र के लिए सात अवधारणाओं को मंजूरी दे दी है। श्री सिंह ईईपीसी इंडिया-एनआईडी डिजाइन सीरीज के लॉन्च पर एक वेबिनार को संबोधित कर रहे थे। ‘पोस्ट कोविड-19 मेडिकल डिवाइस इंडस्ट्री के लिए डिजाइन इंटरवेंशन’ इसका मूल विषय दिया गया है। उन्होंने कहा कि चिकित्सा क्षेत्र के लिए पहली डिजाइन श्रृंखला प्रस्तावित की गई थी। श्री सिंह ने कहा कि कोविड-19 की इस महामारी की स्थिति में, देश इस मुश्किल दौर से उबरने की कोशिश कर रहा है। हम कोविड-19 से लड़ने के लिए एक दिन में 2 लाख से अधिक पीपीई किट का उत्पादन करने में सक्षम हैं। चिकित्सा उपकरण का आयात हमारे देश में प्रमुख आयात क्षेत्रों में शामिल रहा है। महत्वपूर्ण देखभाल के लिए जटिल चिकित्सा उपकरणों पर निर्भरता प्रौद्योगिकी केन्द्रित है और नवाचार और डिजाइन पर लगातार ध्यान केन्द्रित करने की जरूरत है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670641
यूजीसी ने कोविड-19 महामारी के कारण लॉकडाउन के बाद कॉलेज और विश्वविद्यालयों को दोबारा खोलने के लिए दिशानिर्देश जारी किए
विश्वविद्यालय अनुदान आयोग ने विश्वविद्यालयों और कॉलेजों के कैंपस को दोबारा खोलने के लिए दिशानिर्देश जारी किए। यह दिशानिर्देश स्वास्थ्य एवं परिवार कल्याण मंत्रालय, गृह मंत्रालय और शित्रा मंत्रालय द्वारा अनुमोदित हैं। इन दिशानिर्देशों को स्थानीय परिस्थितियों और सरकारी प्राधिकरणों के निर्देशों के मुताबिक संस्थान अपना सकते हैं। कंटेनमेंट जोन के बाहर स्थित विश्वविद्यालय और कॉलेजों को राज्य/केंद्र शासित प्रदेश की सरकारों से परामर्श के बाद श्रेणीबद्ध तरीके से खोला जा सकता है। इस दौरान सुरक्षा एवं स्वास्थ्य प्रोटोकॉल के लिए यूजीसी द्वारा जारी दिशानिर्देश/एसओपी का पालन करना होगा। यह दिशानिर्देश दोबारा कैंपस खोलने से पहले उच्च शिक्षण संस्थानों द्वारा उठाए जाने वाले सुरक्षा उपायों के बारे में विस्तार से बताते हैं। यह दिशानिर्देश उच्च शिक्षण संस्थानों के प्रवेश/निकास बिंदु, क्लासरूम और अन्य शिक्षण स्थलों, कैंपस के अंदर और हॉस्टल में अपनाए जाने वाले सुरक्षा उपायों के बारे में भी बताते हैं। इस दस्तावेज में मानसिक स्वास्थ्य और परामर्श प्रदान करने के बारे में भी निर्देश दिया गया है। इससे पहले विश्वविद्यालय अनुदान आयोग ने 29 अप्रैल, 2020 और फिर 6 जुलाई, 2020 को “कोविड-19 महामारी और उसके कारण लगे लॉकडाउन के मद्देनजर विश्वविद्यालय के लिए परीक्षा और अकादमिक कैलेंडर के लिए दिशानिर्देश” जारी किए थे। इन दिशानिर्देशों में परीक्षा, अकादमिक कैलेंडर, एडमिशन, ऑनलाइन शिक्षण-अध्यापन से जुड़े महत्वपूर्ण आयामों को शामिल किया गया था और विश्वविद्यालयों द्वारा इन्हें अपनाने का लचीलापन प्रदान किया गया था।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670390
पुणे के राष्ट्रीय तीरंदाजी शिविर में आरटी-पीसीआर जांच की गई और तीरंदाज हिमानी मलिक कोविड संक्रमित पाई गईं
भारतीय खेल प्राधिकरण द्वारा स्थापित मानक संचालन प्रक्रियाओं के अनुसार, राष्ट्रीय तीरंदाजी शिविर में शामिल तीरंदाजों की सैन्य खेल संस्थान, पुणे में कोविड-19 के संक्रमण का पता लगाने के लिए आरटी-पीसीआर जांच की गई। शिविर में शामिल 23 लोगों की जांच की गई, जिनमें से एकमात्र हिमानी मलिक कोविड-19 संक्रमित पायी गयी, जबकि अन्य 22 इससे संक्रमित नहीं थे। हिमानी मलिक फिलहाल ऐसिम्प्टमैटिक हैं और एहतियाती उपायों के तहत उन्हें एक अस्पताल में भर्ती किया गया है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670403
घरेलू उड़ानों के लिए किराया श्रेणी 24 फरवरी, 2021 तक बढ़ायी गयी
नागरिक उड्डयन मंत्रालय द्वारा घरेलू उड़ानों के लिए किराया श्रेणी, जिसके अन्दर हवाई कंपनियों को अपना परिचालन करना होता है, को 24 फरवरी, 2021 तक के लिए बढ़ाया गया है। ये किराया श्रेणियां 21 मई, 2020 से लागू हुई हैं। 1 नवंबर, 2020 को दैनिक यात्रियों के संख्या 2.05 लाख तक पहुँच गयी। जब मई 2020 में घरेलू विमानन खोला गया, तो एयरलाइंस को सामान्य क्षमता के 33 प्रतिशत के साथ  उड़ान भरने की सुविधा दी गयी। उस समय, दैनिक औसत यातायात लगभग 30,000 था। 26 जून, 2020 को यह सीमा बढ़ाकर 45 प्रतिशत कर दी गयी। 2 सितंबर, 2020 को यह सीमा एक बार फिर से बढ़ायी गयी और इसे 60 प्रतिशत कर दिया गया। वर्तमान में एयरलाइंस अपनी क्षमता का 60 प्रतिशत तक का परिचालन कर सकते हैं।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1670381
पीआईबी के स्थानीय कार्यालयों से प्राप्त जानकारी
- अरुणाचल प्रदेश: राज्य में कल कोविड-19 के 84 नए मामले सामने आए। इस वक्त राज्य में 1,621 एक्टिव मरीज हैं। ठीक होने वाले मरीजों की दर 89 प्रतिशत से अधिक है। राज्य की राजधानी ईटानगर में वर्तमान में राज्य में सक्रिय कोविड-19 मामलों की कुल संख्या का 57.55 प्रतिशत है।
• असम: असम में बीते 24 घंटों में हुई 27,959 कोरोना जांचों में 313 नए कोरोना मामले सामने आए हैं। पॉजिटिव मामलों की दर 1.12 प्रतिशत है।
• मेघालय: मेघालय में कुल एक्टिव मामले 989 हैं और अब ठीक हो चुके मामलों की संख्या 8813 है। राज्य में 92 नए मामले सामने आए हैं।
• मिजोरम: मिजोरम में कल कोविड-19 के 32 नए मामलों की पुष्टि हुई। राज्य में कुल मामले 2990 तक पहुंच गए और सक्रिय मामले 515 हैं।
• नागालैंड: नागालैंड में गुरुवार को कोविड-19 के 57 नए मामलों की सूचना मिली। 144 मरीज ठीक हुए।
• महाराष्ट्र: राज्य में दैनिक कोविड-19 मामलों में गिरावट का सिलसिला जारी है। गुरुवार को महाराष्ट्र में 5,246 नए मामले दर्ज किए गए, जो कि दिल्ली के दैनिक मामलों से कम है। मुंबई में 841 नए मामले दर्ज किए गए, जिससे यहां कोविड-19 के मामले कम हो कर 16,116 हो गए है जो राज्य के सक्रिय मामलों काछठा हिस्सा है। आगामी त्योहारी सीज़न के दौरान कोरोनोवायरस महामारी को एक बड़ी चुनौती के रुप में देखते हुए महाराष्ट्र सरकार ने आज दिवाली के लिए मानक संचालन प्रक्रिया  जारी कि। इसमें लोगों से पटाखे न फोड़ने की अपील की गई है।
• मध्य प्रदेश: मध्य प्रदेश में कोविड-19 मामलों की संख्या बढ़कर गुरुवार को 1,74,825 हो गई, जिसमें 734 और नए मामले सामने आए। राज्य में पांच मौतों के साथ मरने की संख्या 2,992 हो गई। पिछले 24 घंटों में अस्पतालों से कुल 817 रोगियों को छुट्टी दे दी गई, जिससे राज्य ठीक हो चुके मामलों की संख्या 1,64,067 हो गई।
• छत्तीसगढ़: छत्तीसगढ़ सरकार ने राज्य के सरकारी और निजी स्वास्थ्य सुविधाओं से स्वास्थ्य कार्यकर्ताओं का एक डेटाबेस बनाने की प्रक्रिया शुरू की है जिससे कोविड-19 के लिए एंटीडोट उपलब्ध होने के बाद टीकाकरण किया जा सके। अंतर विभागीय समन्वय की सुविधा के लिए एक राज्य कार्यबल बनाया गया है।
• गोवा: देश के सबसे लोकप्रिय पर्यटक आकर्षण केंद्रों में से एक, गोवा में पर्यटकों के आगमन में महत्वपूर्ण उछाल देखा जा सकता है। ऑनलाइन ट्रैवल एजेंसी इक्सिगो ने कहा कि गोवा के लिए बुकिंग में 74 फीसदी की बढ़ोतरी हुई है, और एक महीने पहले अक्टूबर में 66 फीसदी लोगों ने पूछताछ की। इस सप्ताह की शुरुआत में गोवा सरकार ने 50 प्रतिशत क्षमता के साथ केसिनो को फिर से खोलने की अनुमति दी थी।
केरल: राज्य चुनाव आयोग ने कोविड-19 प्रोटोकॉल का सख्ती से पालन करते हुए तीन चरणों में स्थानीय निकाय चुनाव कराने की घोषणा की है। 1199 स्थानीय निकायों के लिए 8, 10 और 14 दिसंबर को मतदान होगा। मतगणना 16 दिसंबर को होगी। चुनाव कार्यक्रम की घोषणा करते हुए, राज्य निर्वाचन आयुक्त वी. भास्करन ने कहा कि कोविड-19 रोगियों और क्वारंटाइन मतदाताओं को वोट देने के लिए व्यवस्था की जाएगी। उन्हें कम से कम तीन दिन पहले आवेदन करना होगा। मास्क, दस्तानों का उपयोग और सामाजिक सामाजिक दूरी को बनाए रखने का सख्ती से अनुपालन किया जाएगा। इस बीच, राज्य के स्वास्थ्य मंत्री के.के. शिलजा ने कहा है कि राज्य में कोविड-19 मामलों की वृद्धि के मद्देनजर कोविद कोविड नियंत्रण प्रकोष्ठ के कामकाज को मजबूत किया गया है। केरल में कल 6820 नए मामले आए और 26 मौतें हुईं।
- तमिलनाडु: मद्रास उच्च न्यायालय के मुख्य न्यायाधीश अमरेश्वर प्रताप साही का कोविड-19 टेस्ट पॉजिटिव पाया गया और उन्हें चेन्नई के राजीव गांधी सरकारी अस्पताल में भर्ती कराया गया है। भाजपा नेताओं ने तमिलनाडु सरकार पर आरोप लगाया कि उन्हें 'वेत्रीवेल यात्रा' शुरू करने से रोका गया: भाजपा के प्रदेश अध्यक्ष एल मुरुगन आज वेत्रीवेल यात्रा शुरू करने के लिए तिरुत्तनी के लिए रवाना हुए, क्योंकि राज्य सरकार ने महीने भर के कार्यक्रम की अनुमति देने से इनकार कर दिया था। स्कूलों और कॉलेजों को फिर से खोलने पर प्रिंस ऑफ आर्कोट ने कहा कि यह आग से खेलना होगा और मामलों में बढ़ोत्तरी की ओर ले जाने जैसा होगा।
- कर्नाटक: कोरोना महामारी को देखते हुए कर्नाटक ने राज्य में पटाखों पर पाबंदी लगा दी है। यह निर्णय तब लिया गया है जब कर्नाटक में एक सप्ताह से ज्यादा समय से रोजाना औसतन 3000 नए मामले सामने आ रहे हैं। कर्नाटक में इस साल दिसंबर में ग्राम पंचायत चुनाव होने हैं, उन्हें फरवरी 2021 तक स्थगित किया जा सकता है। डॉ. एम.के. सुदर्शन की अगुवाई वाली एक उच्च स्तरीय विशेषज्ञ समिति ने गुरुवार को एक विस्तृत रिपोर्ट प्रस्तुत की, जिसमें कोविड-19 मामलों की संख्या में बढ़ोत्तरी को देखते हुए ग्राम पंचायत चुनाव को कराना कितना खतरनाक हो सकता है, चुनावों को कराने से उत्पन्न होने वाले खतरों के बारे में जानकारी दी गई है।
- आंध्र प्रदेश: आंध्र प्रदेश में सरकारी स्कूलों को फिर से खोलने के बाद कोरोना के मामलों में वृद्धि देखी जा रही है इससे प्रभावित शिक्षकों और छात्रों की संख्या भी धीरे-धीरे बढ़ रही है। शिक्षा विभाग के अनुसार, 70,790 शिक्षकों का कोविड-19 टेस्ट किया गया था, जिनमें से 829 को पॉजिटिव पाया गया, जबकि 95,763 नमूनों की जांच के बाद 575 छात्रों में वायरस से संक्रमित पाए गए है।
- तेलंगाना: 1602 नए मामले, 982 मरीज ठीक हुए और 4 मौत पिछले 24 घंटों में दर्ज हुई हैं। 1602 मामलों में से 295 मामले जीएचएमसी से हैं। प्रदेश में अब तक कुल 2,47,284 मामले दर्ज हुए हैं और 19272 मामले एक्टिव हैं। 1366 लोगों की मृत्यु हुई है। 2,26,646 लोग स्वस्थ होकर घर जा चुके हैं और प्रदेश में ये दर 91.65 प्रतिशत है।
पीआईबी द्वारा जांचे गए तथ्य